αρχοντος εν δελφοις δαμοσθενεος μηνος ποιτροπιου βουλευοντων ταν πρωταν εξαμηνον φιλαιτωλου του φαινιος τιμοκλεος του θρασεα γραμματευοντος αναξανδριδα του αιακιδα εν δε αμφισσαι αρχοντος ξενοδοκου του αλεξιος θεοκολεοντος δε δαμωνος του δαμοξενου μηνος παναγυριου απεδοτο αριστιων αναξανδριδα δελφος τωι απολλωνι τωι πυθιωι και τωι ασκλαπιωι τωι εν αμφισσαι παιδαριον οικογενες ωι ονομα απολλωνιος τιμας αργυριου μναν τριων και ημιμναιου και ταν τιμαν εχει πασαν καθως επιστευσε απολλωνιος τοις θεοις ταν ωναν εφ ωι τε ελευθερος εσται και ανεφαπτος απο παντων τον παντα χρονον. βεβαιωτηρες κατα τους νομους ταν πολιων κλεανδρος αμφισσευς ευαγγελος δελφος. ει δε τις κα εφαπτηται απολλωνιου επι καταδουλισμωι. βεβαιον παρεχοντων τοις θεοις ταν ωναν ο τε αποδομενος αριστιων και οι βεβαιωτηρες κλεανδρος και ευαγγελος κατα τους νομους ταν πολιων ομοιως δε και οι παρατυγχανοντες των ιδιωταν κυριοι εοντων συλεοντες απολλωνιον ως ελευθερον εοντα αζαμιοι εοντες και ανυποδικοι τοι συλεοντες πασας δικας και ζαμιας. παραμεινατω δε απολλωνιος παρα αριστιωνα και νικω αχρι ου κα ζωηι αριστιων και νικω ποιων το ποτιτασσομενον παν το δυνατον. ει δε κα μη παραμενηι καθως γεγραπται κυριος εστω αριστιων κολαζομενος απολλωνιον τροπωι ωι κα θεληι μη εξεστω δε απολλωνιωι μητε δοσιν των ιδιων μηθενι δο[μεν] μητε υιοποιησασσται μηθενα ει κα μη εξ αυτου γενηται ει δε μη τα υπαρχοντα τα απολλωνιου ει κα τι παθηι απολλωνιος βαβυλου και αναξανδριδα και σωσιπατρου εστω και των επινομων των βαβυλου και αναξανδριδα και σωσιπατρου εστω. μαρτυροι ο ιερευς αρχων και ο νεωκορος μενης και των αρχοντων αναξανδριδας ιδιωται δαμων δαμοξενου ευδικος αλεξων δαμωνος ερυμηλος δαμοκλης αμφισσεις ευδοκος σελευκος θευδοτος αθαμβος αθανιωνος δελφοι ταν ωναν φυλασσοντι μενης δελφος ερυμηλος αμφισσευς.
Phokis — Delphi — 140-100 BC
 140-100 BC